Беларускі інстытут навукі і мастацтва ў Нью-Ёрку

Беларускі Інстытут Навукі і Мастацтва (БІНіМ) у Нью-Ёрку (, ) — грамадская навукова-культурная арганізацыя беларускай эміграцыі ў ЗША.

Заснаваны 16 снежня 1951 г., зарэгістраваны 13 жніўня 1953 г. як арганізацыя са штаб-кватэрай у г. Нью-Ёрк з правам дзейнасці на ўсёй тэрыторыі ЗША. Мае філіялы ў Германіі (Мюнхен, з 1955 года) і Канадзе (Таронта, з 1967 года).

Друкаваны орган — навуковы штогоднік «Запісы» (выдаецца з 1952 года). Паводле стану на 2018 год выйшлі 39 выпускаў «Запісаў». У 1954—1963 гадах выдаваў літаратурна-мастацкі часопіс «Конадні», у 1953—1969 гадах — інфармацыйны часопіс «Абежнік».

Інстытут падтрымлівае сувязі з многімі бібліятэкамі свету, асабліва з Публічнай бібліятэкай у Нью-Ёрку. З канца 1980-х гадоў інстытут наладжвае кантакты з арганізацыямі БеларусіБІНіМ Камунікат.

У розны час інстытут узначальвалі У. Тамашчык, Я. Ліманоўскі, В. Тумаш, А. Адамовіч, з 1982 года — В. Кіпель.

Сярод правадзейных членаў БІНіМа Леў Акіншэвіч.

У розныя гады колькасць членаў БІНіМ вагалася ад 100 да 200 чалавек. З 1990-х у БІНіМ працуюць і тутэйшыя навукоўцы з метраполііЗусім нядаўна споўнілася 50 гадоў з дня заснавання Беларускага інстытуту навукі і мастацтва ў Нью Ёрку — найбольшае беларускае навуковае ўстановы акадэмічнага тыпу за мяжою, Tut.by, 2002.

 Літаратура 
 Энцыклапедыя гісторыі Беларусі. Т. 1. – Мн., 1993. – С.433–434.
 Беларуская энцыклапедыя. Т. 2. – Мн., 1996. – С.444–445.

 Спасылкі 
 Альманах «Запісы БІНіМ» // Кнігі поштай

Катэгорыя:Арганізацыі беларускай навукі
Катэгорыя:Арганізацыі беларусаў ЗША
Катэгорыя:Беларускі інстытут навукі і мастацтва
Катэгорыя:Нью-Ёрк
Катэгорыя:З’явіліся ў 1951 годзе
Катэгорыя:1951 год у Нью-Ёрку